Според надпис намерен в Батошевския манастир през 1836г. (съхраняван днес в Националния археологически музей в София), обителта е основана средата на 13в. по времето на цар Михаил ІІ Асен (1246 – 1256). Както повечето манастири около Търново, по време на османското нашествие и този бил разрушена и ограбен.

Батошевски манастир - Църквата "Успение Богородично"Според летописната книга на Батошевския манастир, през 1809г. монаха Исак се заселил на мястото на разрушената обител и започнал инициатива за нейното възстановяване. Делото му се увенчава с успех и със съдействието на местното население през 1836г. е построена църквата "Успение Богородично" и част от жилищните помещения. Първият игумен на манастира е Хаджи Макарий от град Троян, а обителта скоро се превърнала в прочута религиозна школа, като дори Бачо Киро прекарал 2г. зад стените на манастира в учение.

Батошевският манастир е бил център и на революционна дейност, като зад стените му правили своите срещи членовете на Севлиевския революционен окръг - Матей Преображенски-Миткалото, Ангел Кънчев, Ст. Пенчев и Йордан Карагйозов. По време на Априлското въстание манастирът е опожарен и плячкосан от башибозука, като оцелява само храма.